מאסטר שף

מאסטר שף היא תוכנית מציאות ישראלית המשודרת, החל מ-14 באוקטובר 2010, בעבר בערוץ 2 במסגרת שידורי קשת ומנובמבר 2017 בקשת 12, בהפקת "גיל הפקות". במרכז התוכנית הישראלית בשלנים חובבים, חסרי ידע מקצועי בבישול, שמתחרים ביניהם על התואר "המאסטר שף של ישראל". התוכנית מבוססת על תוכנית בריטית בשם זהה, ששודרה לראשונה ברשת ה-BBC בשנת 1990 ומשודרת מאז תחת זיכיון בכעשר מדינות ברחבי העולם. ברוב המדינות, בדומה לישראל, זכתה התוכנית לשיעורי צפייה גבוהים במיוחד ולביקורות מצוינות. טרום התוכנית, נוסעים הנבחרים להתלמדות אצל שפים שונים לתקופה בת חודשיים עד שלושה. בשנת 2013 בעונה השלישית, בפרק הגמר שברה התוכנית את שיאי המדרוג של כל הזמנים (מאז שהחלו מדידות המדרוג), עם שיא של 46.6% אחוזי צפייה. "מאסטר שף" היא זוכת שלושה "פרסי האקדמיה הישראלית לטלוויזיה" לשנים 2015, 2017 ו-2020 בקטגוריה "תוכנית המציאות הטובה ביותר". במרכז התוכנית מתחרים בשלנים חובבים, המבשלים לביתם ולהנאתם ואינם עוסקים בבישול כמקצועם העיקרי, על תואר "המאסטר שף של ישראל", מומחה הבישול. בתחילתה של כל עונה בשלב הראשון נבחנים מתמודדים רבים במבחני מיון מול חבר שופטים מקצועי, שמחליט האם מגיע להם לעלות לשלב הבא. לשלב השני עולים 50 מתמודדים. מתמודדים אלו נוסעים לחו"ל להתלמדות אצל שפים שונים לתקופה בת חודשיים עד שלושה חודשים. בשלב השני המתמודדים מגיעים לשלב מחנה האימונים, בו הם לומדים מושגים מעולם הבישול, מתנסים בבישול מקצועי ונבחנים במבחני מעבר שונים. לאחר שלב זה מנופים 36 מתמודדים (בכל העונות מלבד העונה הראשונה, בה נופו 38 מתמודדים). 14 המתמודדים הנותרים הם "נבחרת העונה" והם נכנסים לתוכנית (מהעונה השנייה, השלישית, הרביעית והשביעית נבחרת העונה הורכבה מ-14 מתמודדים, ועונת הילדים שהתקיימה בשנת 2012 הנבחרת הורכבה מ-16 מתמודדים). בכל פרק בתוכנית מוטלות על המתחרים משימות שונות ומגוונות, כמו: יצירת מנות, שחזור מנה קיימת ושימוש בחומר גלם קיים או נבחר ליצירת מנה. בסוף כל פרק הדחה השופטים מנפים את המתחרה שביצועיו היו פחות טובים משל האחרים. משדר הגמר של העונה הראשונה היה המשדר הנצפה ביותר בישראל באותה השנה (שנת 2010). משדר הגמר של העונה השנייה היה המשדר הנצפה ביותר בטלוויזיה המסחרית בישראל, מאז החלה מדידת הרייטינג, עם 46.1% אחוזי רייטינג ומעל ל-50% אחוזי רייטינג ברגעי השיא. משדר הגמר של העונה השלישית שבר שיאים והיה למשדר הנצפה ביותר בישראל בטלוויזיה המסחרית בכל הזמנים, עם שיעור צפייה של 46.6% אחוזי רייטינג, כשברגע השיא שיעור הצפייה עמד על 52.3% אחוזי רייטינג. בינואר 2014 החלה שידורה של העונה הרביעית של התוכנית. בתחילת שנת 2015 החלה עונת ה-VIP של התוכנית אשר צולמה שנתיים קודם לכן. לעונה זו היה ממוצע אחוזי צפייה יחסית נמוכים, כאשר בגמר הושגו 32.5% צפייה בלבד. ב-21 ביוני 2015, החל שידור העונה החמישית. בגמר של עונה זו, הושגו 35.2% צפייה בלבד, מה שהופך את גמר זה לגמר הכי פחות נצפה בכל משדרי הגמר של מאסטר שף (מתוך חמש העונות הרגילות). בשנת 2011 יצא לאור הספר "מאסטר שף: ספר המתכונים, עונה ראשונה", בהוצאת "כנרת זמורה ביתן" - ספר בישול עם כל המתכונים שנכללו בעונתה הראשונה של התוכנית. בשנתיים שלאחר מכן, ראו אור ספרי המתכונים המסכמים את אלה שנעשה בהם שימוש בשתי העונות שלאחר מכן, "מאסטר שף: ספר המתכונים, עונה שנייה" ו"מאסטר שף: ספר המתכונים, עונה שלישית" - גם הם בהוצאת "כנרת זמורה ביתן". בהמשך, ב-2015, עוד במהלך העונה החמישית, לקראת השלבים הסופיים, פורסם ספר המתכונים של אותה עונה בתוכנית. חיים כהן – שף ומסעדן ישראלי. בעבר בעל מסעדת היוקרה "קרן". מגיש תוכניות הבישול: "שום, פלפל ושמן זית" בערוץ 1, "מועדון ארוחת הערב", "רישיון להנות" ו"מבשלים ביחד" בערוץ 2. יועץ קולינרי למסעדות בארץ ובעולם. מחבר ספרי הבישול "חיים כהן מבשל" ו"חיים כהן ואלי לנדאו מבשלים". מתמחה בעיקר במטבח האירופאי, הים-תיכוני והאסייתי. כיום בעל המסעדות "דיקסי", "פילדלפיה", "קפה פיצי" ו"יפו תל אביב". אייל שני – שף ומסעדן ישראלי. בעבר בעל מסעדת היוקרה "אוקיינוס". מגיש תוכניות הבישול: "אוכל למחשבה" ו"איפה האוכל" בערוץ 8. יועץ קולינרי למסעדות ובעבר בעל טור בישול בעיתון "הארץ". כיום בעל המסעדות "צפון אברקסס", "סלון", "מזנון" ו"פורט סעיד". מיכל אנסקי – עיתונאית, מבקרת בתחום האוכל ומנחת טלוויזיה ישראלית. בתם של אלכס אנסקי והבשלנית שרי אנסקי. בוגרת תואר שני בגסטרונומיה באיטליה ומייסדת "שוק האיכרים" בישראל. הייתה חברה בצוות השופטים מהעונה הראשונה ועד לעונה העשירית. רפי אדר – קולנוען, מוזיקאי ומסעדן ישראלי. בעל המסעדה האיטלקית "פרונטו" ומחבר ספר בישול בעל אותו שם. שפט בתוכנית "אליפות המסעדות". ב-31 באוקטובר, כשבועיים וחצי לאחר עליית העונה הראשונה לשידור, פרסמה "קשת" הודעה רשמית ולפיה אדר עזב את פאנל השופטים בעקבות תקרית בינו לבין אחת מעובדות ההפקה. היה חבר בצוות השופטים בעונה הראשונה, בשנת 2010. יונתן רושפלד – שף ומסעדן ישראלי. בעבר בעל מסעדות היוקרה "רושפלד" ו"יונתן רושפלד". לפני שפתח מסעדות בארץ עבד במסעדות יוקרה בצרפת, בהן מסעדת "לה רויאל גרה" של השף ז'אק שיבואה בקאן בעלת 2 כוכבי מישלן ובמסעדת השף ז'אק לאמלואז בעיירה "שאני" שבבורגון בעלת "3 כוכבי מישלן". מחבר ספרי הבישול "ספר הבשר", "דגים ופירות ים", "דגים - כשר" ו"פשוט יונתן רושפלד". כיום משמש כבעלים והשף של המסעדות "הרברט סמואל", "טאפאס אחד העם" ו"יבנה מונטיפיורי". היה חבר בצוות השופטים בתוכנית מהעונה השנייה ועד לעונה השישית. ישראל אהרוני – שף ומסעדן ישראלי. בעבר בעל מסעדות היוקרה "ין יאנג", "טאי צ'י", "שאולין", "תפוח בגן" ו"תפוח זהב". מגיש תוכניות בישול רבות. יועץ קולינרי למסעדות בארץ ובעולם. בעל טור בישול בעיתון "ידיעות אחרונות". מחבר ספרי בישול רבים. מתמחה בעיקר במטבח האסייתי והצרפתי. כיום בעל מסעדת היוקרה "פת קואה". חבר בצוות השופטים החל מהעונה השביעית. רותי ברודו – מסעדנית ואשת עסקים ישראלית. בעבר הבעלים של מסעדת הבראסרי M&R, שנסגרה בתקופת מגפת הקורונה בישראל. כיום הבעלים של בתי קפה ומעדניות בתל אביב, שופטת בתוכנית "MKR המטבח המנצח" לצד חיים כהן והבעלים של קבוצת המסעדות R2M (המכונה לעיתים "קבוצת הקופי בר"). חברה בצוות השופטים החל מהעונה העשירית. "מאסטר שף ילדים" היא תוכנית ספין אוף של "מאסטר שף", בה נשמרים חוקי התחרות הרגילים אך מתמודדים רק ילדים ונערים בגילאים 8–14. עונה זו צולמה עוד ב-2013, אך שידורה נדחה בכשנתיים. העונה האחרונה ששודרה במלואה בערוץ 2 (קשת). עונה זו שודרה לראשונה בערוץ המפוצל החדש, קשת 12. העונה השמינית עלתה לשידור ב-28 במאי 2019, בקשת 12. בעונה זו הוסיפו את אלמנט "סינר הזהב", אשר מוביל את הנבחנים ישירות לנבחרת. לעונה זו נוסף גם ספיישל VIP ששודר ב-16 בנובמבר 2019, כמעט חודשיים לאחר גמר העונה. הפרס בספיישל זה היה אבזור וציוד מטבח לתרומה. בספיישל זה החליף מאיר אדוני את אייל שני, אשר היה מחוץ לארץ בעת הצילומים. שידור העונה התשיעית החל ב-9 בדצמבר 2020. הספיישל עלה לשידור ב-6 בפברואר 2022. הספיישל עלה לשידור 7 בפברואר 2022. שידורי העונה העשירית החלו ב-15 ביוני 2022 והסתיימו ב-29 באוקטובר. בעונה זו הצטרפה רותי ברודו לסגל השופטים. הספיישל עלה לשידור ב-30 באוקטובר 2022. שידורי העונה האחת-עשרה החלו ב-2 במרץ 2024. בעונה זו מיכל אנסקי אינה משתתפת לאחר עזיבתה. שידורי עונת האולסטארס תעלה לשידור ב-12 באוקטובר 2024. בעונה זו מצטרפים השופטים מיכל אנסקי, יובל בן נריה ואבי ביטון. משחקי השף קרב סכינים אתר האינטרנט הרשמי של מאסטר שף מידע וכתבות: מאסטר שף - האתר הרשמי ב-mako מאסטר שף ילדים - האתר הרשמי ב-mako מתן אברמוביץ', "ניסיתי להישמע כמו 'אחת העם'": ראיון עם מיכל אנסקי, באתר הארץ, 22 בנובמבר 2010 לירון שוורץ, בטוב טעם: ריאיון עם רפי אדר ואייל שני, באתר nrg‏, 23 באוקטובר 2010 ליאת לוי, ערים, "אני פחות אוהב את ההחלטות העונה": חיים כהן חושף סודות מהמטבח של מאסטר שף, באתר הארץ, 28 בדצמבר 2012 שגיא בן נון‏, מחלוקת בין שופטי "מאסטר שף": איך היתה עונת ה-VIP של התוכנית?, באתר וואלה, 19 ביוני 2015 "מאסטר שף", במסד הנתונים הקולנועיים IMDb (באנגלית) "מאסטר שף", במיזם "אישים" לתיעוד היצירה הישראלית ביקורות: לילך וולך‏, מאסטר כיף: עם סיום העונה של "מאסטר שף", באתר וואלה, 28 בנובמבר 2010 רון קסלר, אבקת סוכר: על בכורת העונה השנייה של "מאסטר שף", באתר nrg‏, 1 ביולי 2011 שחר אורן, עידן התמימות, באתר ynet, 1 בדצמבר 2010 לילך וולך‏, "מאסטר שף": עדיין מבדרת ורעננה, באתר וואלה, 29 ביולי 2011 רחלי רוטנר‏, מאסטר שף ילדים: ממכרת, אבל גורמת אי נוחות רבה, באתר וואלה, 29 במאי 2012 לילך וולך‏, "מאסטר שף" בעונה שלישית: כניעה לתכתיבי הריאליטי, באתר וואלה, 31 באוקטובר 2012 אריאנה מלמד, "מאסטר שף": העיקר שרושפלד מאוהב, באתר ynet, 1 בינואר 2014 לילך וולך‏, "מאסטר שף" 4: טעם טוב של רגישות, באתר וואלה, 1 בינואר 2014 מירי סער, מאסטר שף לא רואה בעיניים, באתר nrg‏, 6 בינואר 2014 אילן קפרוב‏, להפשיר ולהגיש: "מאסטר שף VIP" רחוקה מלהיות מעדן, באתר וואלה, 3 בפברואר 2015 סמדר שילוני, "מאסטר שף": דמעות של סלבס, באתר ynet, 4 בפברואר 2015 ג'וני דוב, "מאסטר שף VIP": אין חדש תחת המיקרוגל, באתר nrg‏, 4 בפברואר 2015 ג'וני דוב, חביתה מקולקלת: למה 'מאסטר שף VIP' נכשלה?, באתר nrg‏, 25 במרץ 2015 אביעד קדרון‏, הדג הוא אותו דג: "מאסטר שף" חזרה וזה כל כך טעים וקסום, באתר וואלה, 22 ביוני 2015 דניאל שירין, מאסטר שף: לג'אנק פוד יש תמיד אותו הטעם, באתר nrg‏, 27 באוקטובר 2016 עדי רובינשטיין, "מאסטר שף": לא משחקים עם אוכל, באתר nrg‏, 23 באוקטובר 2017 יוני בינרט, "מאסטר שף" 8: למה זה כל כך ארוך, לעזאזל?, באתר ynet, 29 במאי 2019 לא כולל עונת האולסטארס לא כולל עונת האולסטארס לא כולל עונת האולסטארס רפי גרוסגליק, תיק אוכל, באתר "העוקץ", 28 בנובמבר 2010 דוד אברהם‏, רייטינג יומי: גמר "מאסטר שף" עם שיא צפייה היסטורי של 46.6%, באתר וואלה, 30 בינואר 2013 נועה פרייס‏, הזוכים הגדולים בטקס פרסי הטלוויזיה: ערוץ 10, "פאודה" ו"שטיסל", באתר וואלה, 10 ביוני 2016 אופיר בר-זהר, נצפית - אבל לא הצלחה כלכלית יוצאת דופן, באתר TheMarker‏, 26 בספטמבר 2011 מתן אברמוביץ', עכבר העיר אונליין, מדוע עזב רפי אדר את "מאסטר שף"?, באתר הארץ, 1 בנובמבר 2010 מערכת ערוץ התרבות, ‏"כשראיתי את התגובה של רושפלד הבנתי שהמצב רע", באתר ‏מאקו‏, 5 בדצמבר 2012 עדי אחרק, ‏"בסופו של דבר לא באמת עניין אותי לנצח", באתר ‏מאקו‏, 1 בפברואר 2018 עידן יוסף-ימין, ‏"יש לי הרבה מה להגיד על אנשים שלא אוכלים פרות", באתר ‏מאקו‏, 3 בספטמבר 2019 ערן סויסה, עולה כיתה: רותי ברודו מצטרפת ל"מאסטר שף", באתר ישראל היום, 20 במאי 2021